Diari Oficial de la Generalitat Valenciana


Sumari del DOGV 4566, del 14-08-2003 (2003/9069)

RESOLUCIÓ de 26 de febrer del 2003, de la Conselleria d'Economia, Hisenda i Ocupació, per la qual s'autoritza determinat ajust en el pressupost d'ingressos per a la desagregació de les transferències previstes pels Fons de Compensació Interterritorial.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4566

Data del DOGV
:   14-08-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/9069


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 26 de febrer del 2003, de la Conselleria d'Economia, Hisenda i Ocupació, per la qual s'autoritza determinat ajust en el pressupost d'ingressos per a la desagregació de les transferències previstes pels Fons de Compensació Interterritorial. [2003/X9069]
  
La Llei 22 / 2001 de 27 de desembre, introduïx modificacions en la regulació del Fons de Compensació Interterritorial, per a fer efectiva la proposta aprovada el 27 de juliol del 2001 pel Consell de Política Fiscal i Financera. Estes modificacions suposen, d'una banda la divisió de l'antic Fons de Compensació Interterritorial en dos fons que es dotaran anualment en els pressupostos generals de l'Estat, i per una altra permet que la destinació siga no sols el finançament d'inversions sinó també les despeses corrents associades a la inversió.
  
Els dos fons resultants són:
  
- Fons de Compensació que es destinarà a finançar les despeses d'inversió en els territoris comparativament menys desenvolupats, que promoguen directament o indirectament la creació de renda, i riquesa en el territori beneficiari, al qual s'atribuïx un 75% de l'import total que correspondria a l'antic FCI.
  
- Fons Complementari que podrà finançar la posada en marxa o en funcionament de les inversions finançades a càrrec del Fons de Compensació o a este fons, durant un període màxim de dos anys, i que es dotarà amb el 25% restant.
  
Com a conseqüència d'això, la Direcció General d'Economia ha plantejat la necessitat de, d'una banda modificar la denominació del concepte d'Ingressos 704, que passa a ser "Fons de Compensació Interterritorial", habilitant-se un subconcepte diferenciat per a cada u dels fons que establix la llei mencionada, i de l'altra la desagregació de la previsió Inicial d'Ingressos, d'acord amb els percentatges mencionats.
  
A l'efecte i una vegada que la Subsecretaria de Política Pressupostària i Tresor ha procedit a l'obertura dels nous codis pressupostaris, resolc:
  
Primer i únic
  
S'autoritza la desagregació per subconceptes de l'import inicialment consignat en el pressupost d'ingressos, per transferències del Fons de Compensació Interterritorial, d'acord amb el detall següent:
  
Aplicació Import
  
704.00 Fons de Compensació 44.059.191,00
  
704.01 Fons Complementari 22.019.879,00
  
Total 704 Fons de Compensació
  
 Interterritorial 41.883.482,00
  
València, 26 de febrer de 2003.- El conseller: Vicente Rambla Momplet.